- Ilie Dumitrescu, verdict despre lupta la titlu
- Ce a declarat despre CFR Cluj
Ilie Dumitrescu a oferit imediat răspunsul atunci când a fost întrebat dacă CFR Cluj mai are şanse la titlu. Fostul internaţional a transmis că echipei lui Adrian Mutu îi va fi dificil să se lupte pentru primul loc, după ce s-a încurcat cu Sepsi.
CFR Cluj a rămas fără victorie în ply-off, după etapa a doua. Clujenii au remizat cu Sepsi, scor 1-1, şi au acumulat 28 de puncte.
"Mai are şanse la titlu CFR Cluj?" Răspunsul dat imediat de Ilie Dumitrescu
Ilie Dumitrescu a declarat că misiunea lui CFR Cluj de a cuceri titlul este una foarte dificilă, mai ales dacă în această etapă, FCSB va câştiga. În acest caz, roş-albaştrii s-ar distanţa la zece puncte în fruntea clasamentului.
"Mister" a mai transmis că CFR Cluj trebuie să se concentreze pe meciul din Cupa României, cu Corvinul Hunedoara, acesta fiind unul dintre obiectivele lui Adrian Mutu în Gruia.
"Este greu pentru CFR să mai lupte la titlu. Și la egalitate sunt opt puncte. E complicat, dacă FCSB câștigă etapa asta, indiferent ce se întâmplă între Rapid și Craiova, ia o opțiune serioasă.
Trebuie să se concentreze pe meciul ăla (n.r. – cu Corvinul Hunedoara, din Cupă), e un obiectiv important pentru Mutu în primul rând. Nu cred că obiectivul e să rămână pe poziția asta în clasament", a declarat Ilie Dumitrescu, conform digisport.ro.
Cristi Balaj, atac fără precedent la adresa arbitrajului după Sepsi – CFR Cluj 1-1
Cristi Balaj a lansat un atac fără precedent la adresa arbitrajului după Sepsi – CFR Cluj 1-1. Preşedintele lui CFR Cluj, care a fost în trecut arbitru, a susţinut că echipa antrenată de Adrian Mutu trebuia să primească un penalty în minutul 3 al partidei. Atunci a avut loc un duel în careu între portarul Niczuly şi Daniel Bîrligea.
"Am primit lovituri de pedeapsă împotrivă pentru contacte mult mai puțin sancționabile. Portarul îi dă cu mâna dreaptă peste picior, îi împiedică deplasarea. Dă penalty! Pentru CFR nu dăm asemenea penalty-uri?! Ce facem?
Un egal care favorizează echipele cu care ne luptăm. Vorbeam despre alt meci. E clar cum îi dă cu brațele peste piciorul stâng. Așa am început noi meciul.
Vassaras, ce dorești mai mult de atât? O să vii și o să spui că lui Bîrligea i s-au înmuiat genunchii. Nu vă e rușine? Ce vrei, Vassaras?! Acolo, la Galați, n-a mai existat soft contact?
Ce facem aici? Suntem în haită? Dacă greșește arbitrul să greșească și cei de la camera VAR?! Înțeleg, Găman poate să nu vadă. Dar cei din camera VAR ce fac?
Totul a culminat cu faza din minutul 84, când Otele e în spatele fundașilor și e oprit. Nu există o împingere evidentă care să justifice intervenția arbitrului la faza cu Michael! Să inventezi tu un henț, un fault?!", a declarat, foarte nervos, Cristi Balaj pentru primasport.ro.